
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 209 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Άδεια εγκατάστασης του εργοστασίου παραγωγής 
παραφαρμακευτικών προϊόντων (εκχυλίσματα βο¬ 
τάνων) με την επωνυμία «ΟΒΟϋΕΜ ΑΒΕΕ» που 
εδρεύει στο 22ο χλμ. της Εθνικής Οδού Αθηνών- 
Λαμίας του Βιομηχανικού - Βιοτεχνικού Πάρκου 
του Αγίου Στεφάνου της Κοινότητας Αγίου Στε¬ 


φάνου του Νομού Αττικής. 1 

Διαδικασίες διεξαγωγής γραπτής δοκιμασίας για την 
επιλογή στελεχών της εκπαίδευσης. 2 


Επιδότηση μαθητών των ΤΕΕ Μαθητείας Α' κύκλου 
του ΟΑΕΔ του ν. 2640/1998 που θα απασχοληθούν 
για πρακτική άσκηση στο Δημόσιο, σε φορείς 
του Δημοσίου Τομέα, σε επιχειρήσεις Οργανισμών 
Τοπικής Αυτοδιοίκησης (Ο.Τ.Α.), σε ιδιωτικές επι¬ 
χειρήσεις ή εκμεταλλεύσεις, σε συνεταιρισμούς 
και σε σωματεία για το έτος 2007 (από 1.1.2007- 


31.12.2007). 3 

Έγκριση υπερωριακής απασχόλησης υπαλλήλων ΚΑΦ 

και Ε ΟΛΘ Θεσσαλονίκης. 4 

Έγκριση σύμβασης μίσθωσης έργου στο Δήμο Ηρα¬ 
κλείου Ν. Αττικής. 5 

Καθιέρωση υπερωριακής εργασίας κατά το α' εξά¬ 
μηνο του έτους 2007 για το προσωπικό της Δ/ 
νσης Κτηνιατρικής του Ν.Δ. Ξάνθης στα πλαίσια 
της αντιμετώπισης της γρίππης των πτηνών. 6 


ΑΠΟΦΑΣΕΙ Σ 

Αριθμ. Φ6.129/940/86 (1) 


Αδεια εγκατάστασης του εργοστασίου παραγωγής πα¬ 
ραφαρμακευτικών προϊόντων (εκχυλίσματα βοτά¬ 
νων) με την επωνυμία «ΟΒΟϋΕΜ ΑΒΕΕ» που εδρεύ¬ 
ει στο 22ο χλμ. της Εθνικής Οδού Αθηνών - Λαμίας 
του Βιομηχανικού - Βιοτεχνικού Πάρκου του Αγίου 
Στεφάνου της Κοινότητας Αγίου Στεφάνου του Νο¬ 
μού Αττικής. 

ΟΙ ΥΠΟΥΡΓΟΙ 

ΑΝΑΠΤΥΞΗΣ - ΥΓΕΙΑΣ ΚΑΙ ΚΟΙΝΩΝΙΚΗΣ 
ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις των νόμων 3325/2005, 6422/1934, του 
ν.δ. 1150/1949, του από 15.10.1922 β.δ/τος, του από 16.3.1950 


20 Φεβρουάριου 2007 

β.δ. όπως τροποποιήθηκε και συμπληρώθηκε με το από 
24.11.1953 όμοιο, του ν.δ. 96/2.8.1973, του π.δ. 396/1989 
(ΦΕΚ 172/Α/16.6.1989) για τον Οργανισμό της Γενικής 
Γραμματείας Βιομηχανίας και του π.δ. 182 (ΦΕΚ 230/Α/ 
19.9.2005). 

2. Την υπ’ αριθμ. 33361/5.9.1991 (ΦΕΚ 703/Β/5.9.1991) κοι¬ 
νή υπουργική απόφαση άρθρο 12 παρ.13 «Μεταβίβαση 
εξουσίας υπογραφής σύμφωνα με το άρθρο 7 παρ.1 
του ν. 1943/1991». 

3. Την υπ’ αριθμό 7154/29.4.2004 (ΦΕΚ 655/Β/5.5.2004) 
απόφαση του Υπουργού Ανάπτυξης για μεταβίβαση 
εξουσιοδότησης υπογραφής στον Γ ενικό Δ/ντή Στήρι¬ 
ξης της Βιομηχανίας, την υπ’ αριθμ. Δ15/Α/Φ19/4040/ 24. 
2.2006 (ΦΕΚ 249/Β/27.2.2006) υπουργική απόφαση, την υπ’ 
αριθμ. Δ15/Α/Φ19/οικ.4505/7.3.2006 (ΦΕΚ 277/Β/7.3.2006) 
υπουργική απόφαση, την υπ’ αριθμ. Φ.2/Οικ. 8388/1997 
(ΦΕΚ 513/Β/20.4.2006) υπουργική απόφαση, και την τρο¬ 
ποποίηση της με την υπ’ αριθμ. Φ.2.0ικ.16865/172 (ΦΕΚ 
1176/Β/30.8.2006) υπουργική απόφαση, την υπ’ αριθμ. Φ2./ 
Οικ.8387/1996 (ΦΕΚ 513/Β/20.4.2006) υπουργική απόφαση 
και την υπ’ αριθμό ΔΥ3- 4α/.Π.οικ.140550/2005 (ΦΕΚ Β/ 
1845/2005) απόφαση του Υπ. Υγείας για μεταβίβαση αρ¬ 
μοδιοτήτων και δικαιωμάτων υπογραφής στους Γ ενικούς 
Γραμματείς, Δ/ντες και Ανώτερους Υπαλλήλους του 
Υπουργείου Υγείας και Κοινωνικής Αλληλεγγύης, καθώς 
και τους νόμους: ν. 3172/2003 (ΦΕΚ Α'/197), ν. 3370/2005 
(ΦΕΚ Α7176) και το π.δ. 95/2000. 

4. Τις κοινές αποφάσεις των Υπουργών Βιομηχανί¬ 
ας και Ενέργειας και Κοινωνικών Υπηρεσιών με αριθμό 
36269/1179/15.1.1974 και με αριθμό Α6/829/78. 

5. Το υπ’ αριθμό 27/29.1.1996 (ΦΕΚ 19/Α/1.2.1996) Προε¬ 
δρικό Διάταγμα «Συγχώνευση των Υπουργείων Τουρι¬ 
σμού, Βιομηχανίας Εν. και Τεχνολογίας και Εμπορίου 
στο Υπουργείο Ανάπτυξης». 

6. Την καταχώρηση στο μητρώο Ανωνύμων Εται¬ 
ρειών της σύστασης της «ΟΒΟϋΕΜ ΑΒΕΕ» (ΦΕΚ 
6347/25.11.1993) και το συμβόλαιο αγοράς ακινήτων με 
αριθμ. 11253/9.12.1993 της συμβολαιογράφου Αθηνών 
Ασημακοπούλου - Ζερβού. 

7. Αίτηση της «ΟΒΟϋΕΜ ΑΒΕΕ» από 25.7.2006, για τη 
χορήγηση άδειας εγκατάστασης του εργοστασίου της 
παραγωγής παραφαρμακευτικών προϊόντων, στο Βιο¬ 
μηχανικό - Βιοτεχνικό Πάρκο του Αγίου Στεφάνου της 
κοινότητας Κρυονερίου του Νομού Αττικής. 

8. Τα σχεδιαγράμματα που έχουν υποβληθεί με την 
αίτηση, καθώς και τα λοιπά δικαιολογητικά στοιχεία. 

9. Την από 21.11.2006 εισήγηση της Υπηρεσίας μας και 
την γνωμάτευση του Ε.Ο.Φ. με αριθμό 0-659/15η/13.9.2006, 
αποφασίζουμε: 

Χορηγούμε: Άδεια εγκατάστασης διάρκειας τριών (3) 
ετών, στο εργοστάσιο παραγωγής παραφαρμακευτι- 
κών προϊόντων (εκχυλίσματα βοτάνων) με την επωνυμία 
«ΟΒΟϋΕΜ ΑΒΕΕ» επί του 22ου χλμ. Ε.Ο. Αθηνών - Λαμίας 
στο Βιομηχανικό - Βιοτεχνικό Πάρκο Αγίου Στεφάνου 
της κοινότητας Αγίου Στεφάνου του Νομού Αττικής, 
όπως η εγκατάσταση εικονίζεται στα σχεδιαγράμματα 
που θεωρήσαμε με την παρούσα απόφασή μας και που 
έχει τα ακόλουθα ειδικότερα στοιχεία: 


α. Θέση: 


β. Κάτοχος: 
γ. Είδος εγκατά¬ 
στασης: 

δ. Ισχύς μηχανη¬ 
μάτων: 


ε. Μηχ/τα προ¬ 
στασίας περιβάλ¬ 
λοντος: 

στ. Ατμολέβητες: 
ζ. Αξία μηχανη¬ 
μάτων: 


Νομός Αττικής 
Κοινότητα Αγίου Στεφάνου 
22ο χλμ.Ε. Ο. Αθηνών - Λαμίας 
ΟΒΟΘΕΜ ΑΒΕΕ 
Εργοστάσιο παραγωγής 
παραφαρμακευτικών 
προϊόντων. 

Υφιστάμενη - 

Αφαιρεθείσα - 

Προς εγκατάσταση 46,10 Κ\Λ/ & 3 Κ \Ν 
Συνολική ισχύς 46,10 ΚΥΥ & 3 Κ\Λ/ 


Υφισταμένων -Ευρώ 

Προς εγκατάσταση 300.000 Ευρώ 


ΣΥΝΟΛΟ 300.000 Ευρώ 

2. Η παρούσα άδεια χορηγείται με την επιφύλαξη της 
τηρήσεως των διατάξεων του από 15.10.1922 β.δ/τος «περί 
χορηγήσεως αδειών ιδρύσεως και λειτουργίας πόσης μη¬ 
χανολογικής εγκαταστάσεως» και με τους εξής όρους: 

α. Να τηρηθεί η μελέτη των περιβαλλοντικών επι¬ 
πτώσεων και οι περιβαλλοντικοί όροι της υπ’ αριθμ. 
1462/06/20.7.2006 απόφασης έγκρισης που εκδόθηκε από 
την Δ/νση Περιβάλλοντος της Γ ενικής Δ/νσης Ποιότη¬ 
τας Ζωής της Νομαρχιακής Αυτοδιοίκησης Ανατολικής 
Αττικής. 

β. Να τηρούνται οι όροι της άδεια διάθεσης υγρών 
αποβλήτων από την αρμόδια Δ/νση Περιβάλλοντος της 
Γ ενικής Δ/νσης Ποιότητ. Ζωής της Νομαρχιακής Αυτο¬ 
διοίκησης Ανατολικής Αττικής. 

γ. Μετά το πέρας των εργασιών εγκατάστασης και 
προκειμένου να δοθεί η άδεια λειτουργίας, να προσκο- 
μισθεί το πιστοποιητικό ενεργητικής πυροπροστασίας 
που να καλύπτει τις εγκαταστάσεις της μονάδας. 

δ. Η υπηρεσία μας διατηρεί το δικαίωμα να επιβάλλει 
την εκτέλεση μεταρρυθμίσεων και περιορισμών στην 
ανωτέρω εγκατάσταση σε κάθε περίπτωση που θα δι¬ 
απιστωθεί ότι είναι αναγκαίο, ώστε να εκπληρωθούν 
οι σκοποί που προβλέπονται από το άρθρο 2 του από 
15.10.1922 β.δ/τος. 

ε. Πριν από οποιαδήποτε οικοδομική εργασία, η 
«ΟΒΟϋΕΜ ΑΒΕΕ» να εφοδιασθεί με οικοδομική άδεια 
και οι οικοδομικές εργασίες να γίνουν σύμφωνα με τις 
Πολεοδομικές διατάξεις και τον Γ.Ο.Κ. 

στ. Μετά το πέρας των οικοδομικών εργασιών και 
προκειμένου να χορηγηθεί η άδεια λειτουργίας της μο¬ 
νάδας, να προσκομισθεί η οικοδομική άδεια των εγκα¬ 
ταστάσεων θεωρημένη για το πέρας των εργασιών από 
την αρμόδια πολεοδομική αρχή. 


ζ. Μετά το τέλος των εργασιών η εγκατάσταση θα 
πρέπει να εφοδιασθεί με άδεια λειτουργίας από τις 
Υπηρεσίες μας. 

η. Η εταιρεία έχει την υποχρέωση να λάβει όλα τα 
απαραίτητα μέτρα για τη διαχείριση των αποβλήτων 
που θα προκύψουν. 

3. Η παρούσα άδεια μεταβιβάζεται μόνο με έγκριση 
των Υπουργείων Ανάπτυξης και Υγείας και Κοιν. Αλλη¬ 
λεγγύης. Χωρίς αυτήν την έγκριση, η εγκατάσταση δεν 
μπορεί να λειτουργήσει στο όνομα Φυσικού η Νομικού 
Προσώπου άλλου εκτός του ανωτέρω αναφερομένου. 

4. Η παρούσα άδεια δεν απαλλάσσει την ενδιαφερόμε- 
νη εταιρεία από την υποχρέωση να εφοδιασθεί με άλλη 
άδεια, αν από άλλες διατάξεις προκύπτει αντίστοιχη 
υποχρέωση. 

Η ισχύς της παρούσας απόφασης αρχίζει, από την 
ημέρα δημοσίευσής της στην Εφημερίδα της Κυβερ- 
νήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 19 Ιανουάριου 2007 
Με εντολή Υπουργών 


Ο Γ ενικός Διευθυντής 
Στήριξης Βιομηχανίας 
της Γ ενικής Γ ραμματείας 
Βιομηχανίας του 
Υπουργείου Ανάπτυξης 
Κ. ΒΛΑΧΟΥΛΗΣ 


Ο Γ ενικός Γ ραμματέας 
Δημόσιας Υγείας 
του Υπουργείου Υγείας 
και Κοινωνικής 
Αλληλεγγύης 
Μ. ΤΖΑΦΕΡΗΣ 


Αριθμ. 13137/Δ1 (2) 

Διαδικασίες διεξαγωγής γραπτής δοκιμασίας για την 
επιλογή στελεχών της εκπαίδευσης. 


Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παραγράφου δ του άρθρου 9 του 
ν. 3467 (Φ.Ε.Κ. 128 τ. Α721.6.2006). 

2. Τις διατάξεις του άρθρου 12 του ν. 3467 (Φ.Ε.Κ. 128 
τ. Α7 21.6.2006). 

3. Τις διατάξεις του άρθρου 16 του ν. 3475/2006 (Φ.Ε.Κ. 
146 τ. Α'). 

4. Τις διατάξεις του άρθρου 16, παρ. 6 του ν. 3467/2006 
(ΦΕΚ 128 τ. Α'). 

5. Το γεγονός ότι από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Αρθρο 1 

Χρόνος διεξαγωγής γραπτής δοκιμασίας 

Η γραπτή δοκιμασία για την επιλογή των Σχολικών 
συμβούλων δημοτικής εκπαίδευσης, προσχολικής αγω¬ 
γής, ειδικής αγωγής, των Σχολικών συμβούλων δευτε¬ 
ροβάθμιας εκπαίδευσης, των Διευθυντών πρωτοβάθμιας 
εκπαίδευσης, των Διευθυντών δευτεροβάθμιας εκπαί¬ 
δευσης, των Προϊσταμένων γραφείων πρωτοβάθμιας 
εκπαίδευσης, των Προϊσταμένων γραφείων δευτεροβάθ¬ 
μιας εκπαίδευσης, των Προϊσταμένων γραφείων φυσικής 
αγωγής και των Προϊσταμένων γραφείων επαγγελμα¬ 
τικής εκπαίδευσης, η προβλεπόμενη από τις διατάξεις 

της παραγράφου δ του άρθρου 9 του ν. 3467 (Φ.Ε.Κ. 128 
τ. Α721.6.2006) θα πραγματοποιηθεί ως εξής: 

α) των Σχολικών συμβούλων, στις 24 Φεβρουάριου 
2007, ημέρα Σάββατο, 

β) των Διευθυντών και Προϊσταμένων Γραφείων, στις 
17 Μαρτίου 2007, ημέρα Σάββατο 

και θα προηγηθεί της προφορικής συνέντευξης των 
υποψηφίων. 

Ώρα έναρξης των εξετάσεων ορίζεται η 09:00' π.μ. 

Οι υποψήφιοι πρέπει να προσέλθουν στα εξεταστικά 
κέντρα στις 08:0 θ' π.μ. 

Αρθρο 2 

Αντικείμενο διαγωνισμού 

1. Οι υποψήφιοι για τις θέσεις των Σχολικών Συμ¬ 
βούλων εξετάζονται σε θέματα που αναφέρονται στη 
διδακτική μεθοδολογία και παιδαγωγική, (όπως: σκοποί 
εκπαίδευσης και διδασκαλίας - διαδικασίες, δυνατότη¬ 
τες μάθησης και ανάπτυξης μαθητών - περιεχόμενο 
αναλυτικού προγράμματος, βιβλίων και διδασκαλίας 
- διδασκαλία και μάθηση - αξιολόγηση διδασκαλίας, 
μάθησης και παραμέτρων εκπαίδευσης - οργάνωση 
σχολικής τάξης, σχολικής μονάδας και σχολικού συ¬ 
στήματος- σχέσεις σχολείου με γονείς και φορείς). 

2. Οι υποψήφιοι για τις θέσεις Διευθυντών Εκπαίδευ¬ 
σης και Προϊσταμένων Γραφείων εκπαίδευσης εξετά¬ 
ζονται σε θέματα που αναφέρονται στη διοίκηση της 
εκπαίδευσης (όπως: προγραμματισμός - λήψη αποφά¬ 
σεων - οργάνωση - διεύθυνση - έλεγχος - διαχείριση 
εκπαιδευτικού προσωπικού). 

Αρθρο 3 

Πίνακες υποψηφίων 

1. Η Επιτροπή Οργάνωσης Γραπτής Δοκιμασίας συ¬ 
ντάσσει πίνακες ανά Περιφέρεια 

α) υποψηφίων Σχολικών Συμβούλων και 

β) υποψηφίων Διευθυντών Εκπαίδευσης και Προϊστα¬ 
μένων Γ ραφείων 

αποτελούμενους από όσους πληρούν τις προβλεπό- 
μενες προϋποθέσεις για συμμετοχή στη διαδικασία επι¬ 
λογής των στελεχών της εκπαίδευσης ανάλογα με την 
Περιφερειακή Διεύθυνση στην οποία θα εξετασθούν οι 
υποψήφιοι, σύμφωνα με όσα προβλέπονται στην παρ. 
2 του άρθρου 4 της παρούσης. Οι ανωτέρω πίνακες 
διαβιβάζονται στους αντίστοιχους Περιφερειακούς Δι¬ 
ευθυντές Εκπαίδευσης. 

2. Οι υποψήφιοι κατανέμονται στις αίθουσες του 
εξεταστικού κέντρου με απόλυτη αλφαβητική σειρά, 
ανά κατηγορία στελεχών, με βάση τους πίνακες της 
παραγράφου 1 του παρόντος άρθρου. Ο αριθμός των 
υποψηφίων ανά αίθουσα δεν πρέπει να υπερβαίνει τους 
είκοσι (20). 

Αρθρο 4 

Εξεταστικά Κέντρα 

1. α) Με απόφαση του οικείου Περιφερειακού Διευθυ¬ 
ντή Πρωτοβάθμιας και Δευτεροβάθμιας Εκπαίδευσης 
ορίζεται ένα διδακτήριο ως εξεταστικό κέντρο για τη 
διεξαγωγή της γραπτής δοκιμασίας επιλογής Σχολικών 
Συμβούλων, Διευθυντών εκπαίδευσης και Προϊσταμένων 
γραφείων εκπαίδευσης στην έδρα κάθε Περιφερειακής 
Διεύθυνσης Πρωτοβάθμιας και Δευτεροβάθμιας Εκπαί¬ 
δευσης, εκτός από τις Περιφερειακές Διευθύνσεις Βο¬ 
ρείου Αιγαίου, Νοτίου Αιγαίου και Ιονίων Νήσων. 


β) Σε περίπτωση που ο αριθμός των υποψηφίων ανά 
Περιφέρεια υπερβαίνει τους 150, μπορεί να ορίζονται 
περισσότερα του ενός εξεταστικά κέντρα. Στην περί¬ 
πτωση αυτή οι υποψήφιοι κατανέμονται στα εξεταστικά 
κέντρα κατ’ απόλυτη αλφαβητική σειρά με απόφαση του 
Περιφερειακού Διευθυντή Εκπαίδευσης. 

2. Οι υποψήφιοι εξετάζονται στα εξεταστικά κέντρα 
της Περιφερειακής Διεύθυνσης στις Διευθύνσεις ή τα 
Γ ραφεία Εκπαίδευσης της οποίας κατέθεσαν την αίτηση 
συμμετοχής στη διαδικασία επιλογής, με την επιφύλαξη 
των παρακάτω περιπτώσεων: 

α) Οι υποψήφιοι που κατέθεσαν αίτηση συμμετοχής 
στη Ζάκυνθο και την Κεφαλληνία θα εξετασθούν στην 
Πάτρα, έδρα της Περιφερειακής Διεύθυνσης Δυτικής 
Ελλάδας. 

β) Οι υποψήφιοι που κατέθεσαν αίτηση στη Λευκάδα 
και την Κέρκυρα θα εξετασθούν στα Ιωάννινα, έδρα της 
Περιφερειακής Διεύθυνσης Ηπείρου. 

γ) Οι υποψήφιοι που κατέθεσαν αίτηση στις Διευθύν¬ 
σεις και τα Γ ραφεία των Περιφερειακών Διευθύνσεων 
Βορείου Αιγαίου και Νοτίου Αιγαίου θα εξετασθούν στην 
Αθήνα, έδρα της Περιφερειακής Διεύθυνσης Αττικής. 

3. Κριτήρια για τον ορισμό του εξεταστικού κέντρου 
είναι η επάρκεια του αριθμού των αιθουσών, η ύπαρξη 
συστήματος λήψης θεμάτων (ν.Β.Ι.) από την Κεντρική 
Υπηρεσία του ΥΠ.Ε.Π.Θ. και η προσβασιμότητα στα άτο¬ 
μα με αναπηρίες. 

4. Τα διδακτήρια τα οποία ορίζονται ως εξεταστικά 
κέντρα γνωστοποιούνται με ανακοίνωση στα Γραφεία 
της Περιφερειακής Διεύθυνσης στην οποία ανήκουν, 
στις Διευθύνσεις και τα Γ ραφεία της Περιφερειακής Δι¬ 
εύθυνσης και στην ιστοσελίδα του Υπουργείου Εθνικής 
Παιδείας και Θρησκευμάτων (νννννν.γρθρΙίΊ.ρΐ'). Σχετική 
ανακοίνωση αναρτάται επίσης και στις έδρες των Περι¬ 
φερειακών Διευθύνσεων Ιονίων Νήσων, Βορείου Αιγαίου 
και Νοτίου Αιγαίου προκειμένου να πληροφορηθούν οι 
υποψήφιοι των περιοχών αυτών σε ποια διδακτήρια θα 
εξετασθούν. 

5. Οι δαπάνες μετακίνησης, διαμονής και διατροφής 
των υποψηφίων στελεχών βαρύνει τους ίδιους. 

Αρθρο 5 

Επιτροπή Εξεταστικού Κέντρου 

1. Με απόφαση του οικείου Περιφερειακού Διευθυντή 
Πρωτοβάθμιας και Δευτεροβάθμιας Εκπαίδευσης, που 
εκδίδεται τουλάχιστον πέντε (5) ημέρες πριν από τις 
εξετάσεις, ορίζονται για κάθε εξεταστικό κέντρο: 

α) μία πενταμελής επιτροπή, συγκροτούμενη από 
Διευθυντή Λυκείου ως Πρόεδρο, τον Προϊστάμενο Δι¬ 
οικητικών Θεμάτων της Περιφερειακής Διεύθυνσης ή 
Προϊστάμενο Γραμματείας Διεύθυνσης Πρωτοβάθμιας 
ή Δευτεροβάθμιας Εκπαίδευσης ως Γραμματέα, τον χει¬ 
ριστή ν.Β.Ι. για τη λήψη των θεμάτων και δύο μέλη από 
Διευθυντές Σχολικών μονάδων. Χειριστής ν.Β.Ι. για τη 
λήψη των θεμάτων ορίζεται εκπαιδευτικός Δευτεροβάθ¬ 
μιας Εκπαίδευσης που υπηρετεί στο Λύκειο του οποίου 
το διδακτήριο έχει ορισθεί ως εξεταστικό κέντρο. Με 
την ίδια απόφαση ορίζονται και τα αναπληρωματικά 
μέλη αυτών καθώς και τρία μέλη βοηθητικού προσω¬ 
πικού για την υποβοήθηση του έργου των Επιτροπών 
εξεταστικού κέντρου. 

β) οι επιτηρητές των υποψηφίων κατά τη διάρκεια 
της διεξαγωγής των εξετάσεων. Ως επιτηρητές ορί- 

ζονται Διευθυντές σχολικών μονάδων Πρωτοβάθμιας 
και Δευτεροβάθμιας Εκπαίδευσης και ελλείψει αυτών 
εκπαιδευτικοί Πρωτοβάθμιας και Δευτεροβάθμιας Εκ¬ 
παίδευσης με βαθμό Α'. 

2. Δεν μπορεί να ορισθεί μέλος της Επιτροπής Εξε¬ 
ταστικού Κέντρου πρόσωπο το οποίο είναι υποψήφιο 
στις εξετάσεις ή του οποίου ο/η σύζυγος ή συγγενής εξ 
αίματος ή εξ αγχιστείας μέχρι και τρίτου βαθμού είναι 
υποψήφιος/α στο ίδιο εξεταστικό κέντρο. 

3. Έργο της Επιτροπής Εξεταστικού Κέντρου είναι η 
παραλαβή του υλικού των εξετάσεων και των κατα¬ 
στάσεων των υποψηφίων από την Περιφερειακή Δι¬ 
εύθυνση, η προετοιμασία του εξεταστικού κέντρου, η 
κατανομή των υποψηφίων στελεχών στις αίθουσες του 
εξεταστικού κέντρου, η καταγραφή των υποψηφίων που 
απουσιάζουν, η αναπαραγωγή και διανομή των θεμάτων 
στους εξεταζόμενους, η συγκέντρωση, συσκευασία των 
απαντητικών εντύπων και η αποστολή τους στην Κ.Υ. 
του ΥΠ.Ε.Π.Θ. και κάθε άλλο θέμα το οποίο πιθανόν να 
ανακύψει κατά τη διάρκεια των εξετάσεων. 

4. Η Επιτροπή κάθε εξεταστικού κέντρου με το πέρας 
της γραπτής δοκιμασίας παραλαμβάνει από τους επιτη¬ 
ρητές τα απαντητικά έντυπα τα οποία και συσκευάζει σε 
ένα δέμα. Σε χωριστό φάκελο τοποθετεί ένα αντίγραφο 
της κατάστασης των υποψηφίων που είχαν δικαίωμα 
συμμετοχής στις εξετάσεις, στην οποία σημειώνονται οι 
απόντες και η οποία υπογράφεται από τον Πρόεδρο και 
τον Γραμματέα της Επιτροπής, και πρωτόκολλο παρά- 
δοσης-παραλαβής εις διπλούν στο οποίο αναγράφεται 
ο αριθμός των απαντητικών εντύπων και ο αριθμός των 
απάντων, σύμφωνα με υπόδειγμα που θα αποστείλει η 
Επιτροπή Οργάνωσης Γραπτής Δοκιμασίας. Το δέμα με 
τα απαντητικά έντυπα και ο φάκελος με το αντίγραφο 
της κατάστασης των υποψηφίων συσκευάζονται σε ένα 
δέμα το οποίο ο Πρόεδρος της Επιτροπής Εξεταστικού 
Κέντρου αποστέλλει με την υπηρεσία των ΕΛΤΑ «πόρ- 
τα-πόρτα» στην Επιτροπή Οργάνωσης Γραπτής Δοκι¬ 
μασίας (Μητροπόλεως 15, 101 85, Αθήνα, 2ος όροφος, 
γραφείο 204). Τα δέματα παραδίδονται σφραγισμένα 
από την Επιτροπή Οργάνωσης Γραπτής Δοκιμασίας 
στις αντίστοιχες Κεντρικές Επιτροπές Γ ραπτής Δοκιμα¬ 
σίας, οι οποίες τα παραλαμβάνουν, τα αποσφραγίζουν, 
καταμετρούν τα απαντητικά φύλλα, υπογράφουν τα 
πρωτόκολλα παράδοσης-παραλαβής και επιστρέφουν 
το ένα από αυτά στον Πρόεδρο της Επιτροπής Εξετα¬ 
στικού κέντρου. 

Αρθρο 6 
Επιτήρηση 

1. Από τον Πρόεδρο της Επιτροπής Εξεταστικού Κέ¬ 
ντρου ορίζονται δύο (2) επιτηρητές σε κάθε αίθουσα 
εξέτασης και ένας αναπληρωτής ανά δύο αίθουσες. 

2. Δεν μπορεί να ορισθεί επιτηρητής πρόσωπο του 
οποίου σύζυγος ή συγγενής εξ αίματος ή εξ αγχιστεί¬ 
ας μέχρι και τρίτου βαθμού είναι υποψήφιος στο ίδιο 
εξεταστικό κέντρο. 

3. Οι επιτηρητές, πριν από την έναρξη της εξέτασης, 
προβαίνουν σε έλεγχο ταυτοπροσωπίας των υποψη¬ 
φίων. 

4. Ο επιτηρητής κατά την παραλαβή του απαντητικού 
εντύπου, καλύπτει τα στοιχεία του υποψηφίου, παρου¬ 
σία του, με ειδική αδιαφανή αυτοκόλλητη ταινία και 
υπογράφει στην ειδική θέση του εντύπου. 


5. Οι επιτηρητές, μετά την αποχώρηση και του τελευ¬ 
ταίου υποψηφίου, παραδίδουν τα απαντητικά έντυπα και 
τις φωτοτυπίες με τις ερωτήσεις στην Επιτροπή του 
Εξεταστικού Κέντρου. 

Άρθρο 7 

Διεξαγωγή γραπτής δοκιμασίας 

1. Κάθε υποψήφιος απαντά σε εκατό (100) ερωτήσεις 
πολλαπλής επιλογής. 

2. Σε κάθε υποψήφιο, ανάλογα με την κατηγορία 
υποψηφίων στελεχών στην οποία εντάσσεται, δίνεται 
φυλλάδιο ερωτήσεων πολλαπλής επιλογής οι οποίες 
ορίζονται από την Κεντρική Επιτροπή Γραπτής Δοκι¬ 
μασίας Σχολικών Συμβούλων ή την Κεντρική Επιτρο¬ 
πή Γραπτής Δοκιμασίας Διευθυντών Εκπαίδευσης και 
Προϊσταμένων Γ ραφείων αντίστοιχα, καθώς και ειδικό 
απαντητικό έντυπο. 

3. Οι υποψήφιοι σημειώνουν τις απαντήσεις που επι¬ 
λέγουν στο ειδικό απαντητικό έντυπο που τους έχει 
διανεμηθεί. 

4. Υποψήφιος ο οποίος προσέρχεται στο εξεταστικό 
κέντρο μετά την έναρξη μετάδοσης των θεμάτων απο¬ 
κλείεται από την εξέταση με πράξη της Επιτροπής του 
Εξεταστικού Κέντρου. 

5. Η εξέταση διαρκεί μέχρι τρεις (3) ώρες. 

6. Ως χρόνος δυνατής αποχώρησης ορίζεται μία (1) 
ώρα μετά την διανομή των θεμάτων. 

Αρθρο 8 

Βαθμολόγηση - Αποτελέσματα 

1. Η βαθμολόγηση των ειδικών απαντητικών εντύπων 
πραγματοποιείται από μηχάνημα οπτικής ανάγνωσης 
στην Κεντρική Υπηρεσία του ΥΠ.Ε.Π.Θ. με ευθύνη και πα¬ 
ρουσία της Κεντρικής Επιτροπής Γ ραπτής Δοκιμασίας 
Σχολικών Συμβούλων, για τα γραπτά των υποψηφίων 
Σχολικών Συμβούλων, και της Κεντρικής Επιτροπής Γ ρα¬ 
πτής Δοκιμασίας Διευθυντών Εκπαίδευσης και Προϊστα¬ 
μένων Γ ραφείων, για τα γραπτά των υποψηφίων Διευ¬ 
θυντών Εκπαίδευσης και Προϊσταμένων Γ ραφείων. 

2. Η κλίμακα βαθμολόγησης εκτείνεται από μηδέν (0) 
έως εκατό (100) μονάδες. Κάθε σωστή απάντηση βαθ¬ 
μολογείται με μία (1) μονάδα. 

3. Επιτυχών είναι ο υποψήφιος που συγκεντρώνει 
τουλάχιστον εξήντα (60) μονάδες με άριστα τις εκατό 
( 100 ). 

4. Οι πίνακες επιτυχόντων Σχολικών Συμβούλων και 
επιτυχόντων Διευθυντών Εκπαίδευσης και Προϊσταμέ¬ 
νων Γραφείων συντάσσονται και υπογράφονται από 
τις αντίστοιχες Κεντρικές Επιτροπές της παραγράφου 
1 του άρθρου 12 του ν. 3467 (Φ.Ε.Κ. 128 τ. Α721.6.2006), 
κυρώνονται από τον Υπουργό Εθνικής Παιδείας και 
Θρησκευμάτων και υποβάλλονται μέσω των αρμοδίων 
Δ/νσεων Προσωπικού Πρωτοβάθμιας Εκπαίδευσης και 
Δευτεροβάθμιας Εκπαίδευσης του ΥΠ.Ε.Π.Θ. στα αρμό¬ 
δια Συμβούλια Επιλογής. Οι ανωτέρω πίνακες ανακοινώ¬ 
νονται επίσης στις έδρες των Περιφερειακών Διευθύν¬ 
σεων Πρωτοβάθμιας και Δευτεροβάθμιας εκπαίδευσης 
και στην ιστοσελίδα του Υπουργείου Εθνικής Παιδείας 
και Θρησκευμάτων. 

5. Τα απαντητικά έντυπα των υποψηφίων καταστρέφο- 
νται μετά την παρέλευση εξαμήνου από την ημερομηνία 
διεξαγωγής των εξετάσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Φεβρουάριου 2007 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 40011 (3) 

Επιδότηση μαθητών των ΤΕΕ Μαθητείας Α' κύκλου του 
ΟΑΕΔ του ν. 2640/1998 που θα απασχοληθούν για 
πρακτική άσκηση στο Δημόσιο, σε φορείς του Δη¬ 
μοσίου Τομέα, σε επιχειρήσεις Οργανισμών Τοπικής 
Αυτοδιοίκησης (Ο.Τ.Α.), σε ιδιωτικές επιχειρήσεις ή 
εκμεταλλεύσεις, σε συνεταιρισμούς και σε σωματεία 
για το έτος 2007 (από 1.1.2007- 31.12.2007). 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1) Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα που 
κωδικοποιήθηκε με το άρθρο πρώτο του π.δ. 63/2005 
(Α'98). 

2) Τις διατάξεις της υπ’ αριθμ. Υ1/10.3.2004 απόφασης 
του Πρωθυπουργού «Μεταβολή τίτλων Υπουργείων και 
καθορισμός της σειράς τάξης των Υπουργείων» (Φ.Ε.Κ. 
513/Β710.3.2004). 

3) Τις διατάξεις του β.δ. 405/1971 «Περί οργανώσε- 
ως, συγκροτήσεως και λειτουργίας των υπηρεσιών 
του ΟΑΕΔ», (Φ.Ε.Κ. 123/Α721.6.1971) και του ν. 2956/2001 
«Αναδιάρθρωση ΟΑΕΔ και άλλες διατάξεις» (ΦΕΚ 258/ 
Α76.11.2001). 

4) Τις διατάξεις του π.δ. 368/1989 «Οργανισμός Υπουρ¬ 
γείου Εργασίας», (Φ.Ε.Κ. 163/Α716.6.1989) και του ν.δ. 
372/1995 «Μεταφορά της Γενικής Γραμματείας Κοινω¬ 
νικών Ασφαλίσεων από το Υπουργείο Υγείας, Πρόνοιας 
και Κοινωνικών Ασφαλίσεων στο Υπουργείο Εργασίας», 
(Φ.Ε.Κ. 201 /Α'/14.9.1995). 

5) Τις διατάξεις των άρθρων 1, 2 του β.δ. 3/6.6.1952, 
«Περί εκπαιδεύσεως μαθητών-τεχνιτών», (Φ.Ε.Κ. 157/ 
Α76.6.1952). 

6) Τις διατάξεις της παραγρ. 2 του άρθρου 10 του 
ν. 1346/1983 «Τροποποίηση και συμπλήρωση διατάξεων 
της εργατικής νομοθεσίας και ρύθμιση διαφόρων θε¬ 
μάτων», (Φ.Ε.Κ. 46/Α714.4.1983). 

7) Τις διατάξεις των παρ. 1,2 του άρθρου 10 του 
ν. 1545/1985 (ΦΕΚ 91/Α726.5.1985). 

8) Τις διατάξεις του άρθρου 32 της υπ’ αριθμ. 
40109/3.9.2003 κοινής υπουργικής απόφασης «Κανονι¬ 
σμός λειτουργίας ΤΕΕ Μαθητείας Α' κύκλου του ΟΑΕΔ» 
(ΦΕΚ 1295/Β712.9.2003). 

9) Τις διατάξεις των άρθρων 2 και 6 του ν. 2640/1998, 
«Δευτεροβάθμια τεχνική - επαγγελματική εκπαίδευ¬ 
ση και άλλες διατάξεις», (Φ.Ε.Κ. 206/Α73.9.1998), όπως 
τροποποιήθηκε από τις διατάξεις του άρθρου 17 του 
ν. 2874/2000, «Προώθηση της απασχόλησης και άλλες 
διατάξεις», (Φ.Ε.Κ. 286/Α'/29.12.2000). 

10) Την υπ’ αριθμ. 40026/17.2.1999 κοινή υπουργική 
απόφαση των Υπουργών Παιδείας και Εργασίας «Με¬ 
τατροπή των Σχολών Μαθητείας του ΟΑΕΔ σε ΤΕΕ 


Μαθητείας Α' Κύκλου ΟΑΕΔ», (Φ.Ε.Κ. 171/Β'/1999) και 
40025/22.6.1999 «Ιδρυση Τεχνικών Επαγγελματικών Εκ¬ 
παιδευτηρίων (ΤΕΕ) Μαθητείας Α' Κύκλου ΟΑΕΔ», (ΦΕΚ 
1398/Β77.7.1999). 

11) Τις διατάξεις του άρθρου 1 παρ. 6 του ν. 1256/1982, 
(Φ.Ε.Κ. 65/Α731.5.1982), του άρθρου 51 του ν. 1892/1990, 
(Φ.Ε.Κ. 101/Α731.7.1990), του άρθρου 14 του ν. 2190/1994, 
(ΦΕΚ 28/Α'/3.3.1994) και του άρθρου 1 του ν. 2527/1997, 
(ΦΕΚ 206/Α78.10.1997). 

12) Την υπ’ αριθμ. 80030/19.4.2006 κοινή απόφαση του 
Πρωθυπουργού και του Υπουργού Απασχόλησης και 
Κοινωνικής Προστασίας« Ανάθεση αρμοδιοτήτων στον 
Υφυπουργό Απασχόλησης και Κοινωνικής Προστασίας», 
(ΦΕΚ 501/Β'/19.4.2006). 

13) Τις διατάξεις της παραγρ. 3 του άρθρου 22 του 
ν. 2362/1995, «Περί Δημοσίου Λογιστικού Ελέγχου των 
δαπανών του Κράτους και άλλες διατάξεις», (Φ.Ε.Κ. 247/ 
Α'/1995). 

14) Την υπ’ αριθμ. 37930/ΔΙ0Ε1264/14.10.2005 κοινή 
απόφαση Πρωθυπουργού και Υπουργού Οικονομί¬ 
ας και Οικονομικών, «Καθορισμός αρμοδιοτήτων των 
Υφυπουργών Οικονομίας και Οικονομικών» (Φ.Ε.Κ 1432/ 
Β'/17.10.2005), όπως ισχύει. 

15) Τη σχετική πρόταση του Δ.Σ. του ΟΑΕΔ (απόφαση 
2908/46/3.10.2006), και τα υπ’ αριθμ. Β130357/5.10.2006, 
Β131622/18.10.2006 και Β132119/23.10.2006 έγγραφα του 
ΟΑΕΔ. 

16) Ότι από τις διατάξεις της απόφασης αυτής, προ- 
καλείται δαπάνη ύψους 14.400.000 ευρώ περίπου για το 
οικονομικό έτος 1.1.2007 έως 31.12.2007 που απαιτείται 
για την επιδότηση 10.000 μαθητών και έχει προβλεφθεί 
στον προϋπολογισμό του ΟΑΕΔ έτους 2007, στον Κ.Α. 
0545Δ. Το 75% του παραπάνω ποσού χρηματοδοτείται 
από την Ευρωπαϊκή Ένωση στα πλαίσια του ΕΠΕΑΕΚ II 
και το 25% χρηματοδοτείται από το Πρόγραμμα Δημο¬ 
σίων Επενδύσεων ( Π.ΔΈ ), αποφασίζουμε: 

1. ΕΠΙΔΟΤΗΣΗ ΠΡΑΚΤΙΚΗΣ ΑΣΚΗΣΗΣ 

Εγκρίνουμε την επιδότηση της πρακτικής άσκησης 
των μαθητών που θα απασχοληθούν για πρακτική 
άσκηση στο Δημόσιο, σε φορείς του Δημοσίου Τομέα, 
σε επιχειρήσεις Οργανισμών Τοπικής Αυτοδιοίκησης 
(Ο.Τ.Α), σε ιδιωτικές επιχειρήσεις ή εκμεταλλεύσεις, σε 
συνεταιρισμούς και σε σωματεία για το χρονικό διά¬ 
στημα από 1.1.2007 έως 31.12.2007, με το ποσό των 6 
ευρώ ανά ημέρα. 

Το ποσό της επιδότησης των 6 ευρώ θα καταβάλ¬ 
λεται στους εργοδότες, που απασχολούν μαθητές ή 
στους μαθητές, για κάθε ημέρα πρακτικής άσκησης 
τετραήμερης, πενθήμερης ή εξαήμερης απασχόλησης, 
ανεξάρτητα από το εξάμηνο πρακτικής άσκησης στο 
οποίο βρίσκονται. 

Η επιδότηση δεν θα καταβάλλεται για τις ημέρες της 
σπουδαστικής άδειας, κανονικής άδειας και ασθένειας. 
Επίσης δεν καταβάλλεται για δώρα και λοιπά επιδό¬ 
ματα. 

Το ποσό των 6 ευρώ θα καταβάλλεται στους μαθητές, 
για κάθε ημέρα πρακτικής άσκησης στη Σχολή, εφόσον 
υπάρχουν οργανωμένα εργαστήρια. Η περίπτωση αυτή 
εφαρμόζεται μόνο όταν υπάρχει μεγάλος αριθμός μα¬ 
θητών, που πρέπει να απασχοληθούν για την πρακτική 
τους άσκηση και δεν εξευρίσκονται εργοδότες ή δεν 
έχουν την κατάλληλη υποδομή, γι’ αυτόν τον σκοπό. 

2. ΔΙΑΔΙΚΑΣΙΑ ΕΥΡΕΣΗΣ ΘΕΣΕΩΝ ΠΡΑΚΤΙΚΗΣ 

ΑΣΚΗΣΗΣ. 

α) Σε κάθε ΤΕΕ τηρείται Μητρώο εργοδοτών Ιδιωτι¬ 
κού Τομέα, το οποίο εμπλουτίζεται σε συνεχή βάση, 
με ευθύνη των υπευθύνων εκπαιδευτικών, για πρακτική 
άσκηση. 

β) Ο Διευθυντής του ΤΕΕ κάθε Απρίλιο αναφέρει στη 
Διοίκηση τις θέσεις πρακτικής άσκησης. 

γ) Η Δ/νση Εκπ/σης του ΟΑΕΔ τηρεί Μητρώο εργοδο¬ 
τών Δημοσίου Τομέα, το οποίο εμπλουτίζεται σε συνεχή 
βάση. 

3. ΕΛΕΓΧΟΣ 

Ο έλεγχος του προγράμματος για την πρακτική άσκη¬ 
ση των μαθητών ασκείται από τους εκπαιδευτικούς των 
ΤΕΕ Μαθητείας του ΟΑΕΔ, σύμφωνα με το άρθρο 32 της 
υπ’ αριθμ. 40109/3.9.2003 κοινής υπουργικής απόφασης 
των Υπουργών Εθνικής Παιδείας και θρησκευμάτων και 
Εργασίας και Κοιν. Ασφαλίσεων «Κανονισμός Λειτουρ¬ 
γίας ΤΕΕ Μαθητείας Α' κύκλου και ΤΕΕ Β' κύκλου του 
ΟΑΕΔ», (ΦΕΚ 1295/Β/12.9.2003). 

4. ΔΙΑΔΙΚΑΣΙΑ ΧΟΡΗΓΗΣΗΣ 

Καθορίζουμε τη διαδικασία χορήγησης του παραπάνω 
επιδόματος ως εξής: 

Α) Οταν η επιδότηση καταβάλλεται στους εργοδό¬ 
τες 

Οι εργοδότες που δικαιούνται επιδότηση αποστέλ¬ 
λουν στα αντίστοιχα ΤΕΕ Α' Κύκλου (όπου φοιτούν οι 
μαθητές) σχετικό έγγραφο με αναλυτικό μηνιαίο δελτίο 
παρουσίας, που περιλαμβάνει το ονοματεπώνυμο των 
απασχολούμενων μαθητών, την ειδικότητά τους, τις ημέ¬ 
ρες απασχόλησής τους, το ποσό που αντιστοιχεί για 
την επιδότηση από τον ΟΑΕΔ και τη στήλη υπεύθυνης 
δήλωσης, όπου υπογράφουν οι μαθητές. Η κατάσταση 
αυτή θεωρείται από το Διευθυντή του ΤΕΕ Μαθητείας. 
Η καταβολή της επιδότησης στους εργοδότες γίνεται 
από το ΤΕΕ Μαθητείας, ο Διευθυντής του οποίου είναι 
υπεύθυνος του έργου και ως εκ τούτου είναι υπεύθυνος 
καταβολής της επιδότησης, σύμφωνα με τους κανόνες 
του ΕΠΕΑΕΚ και του Γ' ΚΠΣ. 

Η επιδότηση θα καταβάλλεται στους εργοδότες, εντός 
του εξαμήνου, σε δύο δόσεις, ανά τρίμηνο δεδουλευμέ¬ 
να. Σε περίπτωση που ο εργοδότης δεν τηρεί μία από 
τις υποχρεώσεις, τις προβλεπόμενες από τις κείμενες 
διατάξεις, υποχρεούται να επιστρέφει την επιδότηση 
που πήρε μέχρι την ημέρα της εξακρίβωσης της μη 
τήρησης αυτής. 

Β) Όταν η επιδότηση καταβάλλεται στον μαθητή. 

Οι φορείς, που απασχολούν για την πρακτική τους 
άσκηση μαθητές, δικαιούμενους επιδότησης, αποστέλ¬ 
λουν στα αντίστοιχα ΤΕΕ, όπου φοιτούν οι μαθητές, 
επικυρωμένο μηνιαίο δελτίο παρουσίας και πλήρους 
απασχόλησης των μαθητών στην επιχείρηση, που τους 
προσκομίζουν οι μαθητές, σαν φύλλα εντύπου ή σαν 
φυλλάδια και αποτελεί το ατομικό βιβλίο παρουσίας 
των μαθητών, καθ’ όλη την διάρκεια του έτους. 

Στη συνέχεια τα ΤΕΕ, με βάση τα δελτία παρουσίας- 
απασχόλησης που λαμβάνουν από τους φορείς, συ¬ 
ντάσσουν μηνιαίες καταστάσεις ημερών εργασίας των 
πρακτικά ασκουμένων μαθητών με το ποσό της επιδότη¬ 
σης, που δικαιούνται και προβαίνουν στην καταβολή της 
επιδότησης στους μαθητές, οι οποίοι και υπογράφουν, 
ότι εισέπραξαν τα σχετικά ποσά. 


Η επιδότηση στους μαθητές δύναται να καταβάλεται 
μετά το πέρας κάθε μήνα και εφόσον έχουν υποβληθεί 
τα δελτία παρουσίας. 

Και στις δύο περιπτώσεις καταβολής της επιδότησης 
(είτε στον εργοδότη, είτε στον μαθητή) αυτή καταβάλ¬ 
λεται από το ΤΕΕ Μαθητείας, ο Διευθυντής του οποίου 
είναι υπεύθυνος του έργου και ως εκ τούτου είναι υπεύ¬ 
θυνος καταβολής της επιδότησης, σύμφωνα με τους 
κανόνες του ΕΠΕΑΕΚ II και του Γ' ΚΠΣ. 

Τα σχετικά δικαιολογητικά και οι πρωτότυπες κατα¬ 
στάσεις με το ποσόν και τις υπογραφές των δικαιούχων 
και στις δύο περιπτώσεις καταβολής της επιδότησης 
(είτε στον εργοδότη είτε στον μαθητή) υποβάλλονται 
στην οικεία Περ/κή Δ/νση με διαβιβαστικό έγγραφο, 
στο οποίο υπάρχει η υπογραφή του Διευθυντή του ΤΕΕ 
και η σφραγίδα του Σχολείου, προκειμένου να γίνει ο 
έλεγχος και να δοθεί η τελική έγκριση. 

Ο Διευθυντής του ΤΕΕ Μαθητείας, προκειμένου να 
καταβάλλει την επιδότηση, θα πρέπει να ελέγχει δειγμα¬ 
τοληπτικά τις «περιοδικές δηλώσεις» των επιχειρήσεων, 
που έχουν υποβληθεί στο ΙΚΑ. 

Και στις δύο ως άνω περιπτώσεις, όταν ο εργοδότης 
είναι Δημόσιος φορέας και απασχολεί πάνω από 30 
μαθητές, προκειμένου να τύχει επιδότησης, υποβάλει 
κάθε μήνα μία συγκεντρωτική κατάσταση με το ονο¬ 
ματεπώνυμο των μαθητών, την ειδικότητα, τις ημέρες 
εργασίας του μήνα, το ημερήσιο επίδομα, το συνολικό 
ποσό της επιδότησης και στήλη υπεύθυνης δήλωσης- 
υπογραφή του μαθητή. 

Όταν την επιδότηση λαμβάνει ο εργοδότης και είναι 
Δημόσιος Φορέας ή ευρύτερος Δημόσιος Τομέας, επειδή 
ως Δημόσιο, δεν υποχρεούται να προσκομίζει παρα¬ 
στατικά (απόδειξη είσπραξης ή τιμολόγιο κ.λπ.) για την 
είσπραξη της επιδότησης, τότε η έκδοση του εντάλμα¬ 
τος, η θεώρηση του από τον επίτροπο του Ελεγκτικού 
Συνεδρίου και η πληρωμή του ΧΕΠ γίνεται με συνημ¬ 
μένα δικαιολογητικά τα παρουσιολόγια (καταστάσεις) 
των μαθητών, την απόφαση του Δ.Σ. του ΟΑΕΔ και την 
παρούσα απόφαση. 

Επισημαίνουμε ότι, όταν γίνει η κατάθεση των χρημά¬ 
των στην Τράπεζα επ’ ονόματι των δικαιούχων φορέων, 
το Γραμμάτιο Είσπραξης, που θα εκδώσει η Τράπεζα, 
πρέπει να αποσταλεί στην Περιφερειακή Διεύθυνση σαν 
εξοφλητικός τίτλος, ώστε να επισυναφθούν στο ένταλ¬ 
μα μαζί με την απόδειξη του φορέα. 

Σε εξαιρετικές περιπτώσεις που ο εργοδότης δεν έχει 
λογαριασμό στην Εθνική Τράπεζα, η πληρωμή του γίνε¬ 
ται με εντολή ανάληψης. 

Με εντολή ανάληψης θα πληρωθούν και οι επιδο¬ 
τούμενοι μαθητές που τελείωσαν τις σπουδές τους, 
αλλά τους οφείλεται ακόμη επιδότηση και δεν έχουν 
λογαριασμό σε Τράπεζα. 

Στην ανωτέρω περίπτωση συμπεριλαμβάνονται και 
οι στρατευμένοι. 

Ως προθεσμία καταβολής της επιδότησης και στις ως 
άνω δύο περιπτώσεις ορίζονται οι τρεις (3) μήνες, από 
το τέλος του κάθε τριμήνου, με την προϋπόθεση, ότι ως 
τρίμηνα νοούνται οι μήνες Ιανουάριος - Φεβρουάριος - 
Μάρτιος (Ιο τρίμηνο), Απρίλιος - Μάιος - Ιούνιος (2ο τρί¬ 
μηνο), Ιούλιος - Αύγουστος - Σεπτέμβριος, (3ο τρίμηνο), 
Οκτώβριος - Νοέμβριος - Δεκέμβριος, (4ο τρίμηνο). 

Από το ως άνω χρονικό διάστημα οι δύο (2) μήνες θα 
αφορούν αυστηρά και αποκλειστικά στη συγκέντρωση 

των δικαιολογητικών από πλευράς των ΤΕΕ Μαθητείας 
και ο ένας (1) μήνας θα αφορά στη διαδικασία ελέγ¬ 
χου και τελικής έγκρισης από πλευράς Περ/κής Δ/νσης. 
(Σημειώνουμε, ότι ο ένας μήνας θα υπολογίζεται βάσει 
αριθμού πρωτοκόλλου της Περ/κής Δ/νσης). 

Εάν δε παρέλθει το τρίμηνο και δεν έχει εισπραχθεί 
από τους ως άνω δικαιούχους (εργοδότη ή μαθητή) η 
επιδότηση, οι περιπτώσεις εκπρόθεσμης καταβολής των 
ποσών της επιδότησης, θα εγκρίνονται κατ'εξαίρεση με 
Απόφαση του Διοικητή του ΟΑΕΔ, μετά από αιτιολογη¬ 
μένη πρόταση των Δ/ντών των ΤΕΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Φεβρουάριου 2007 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΠΑΣΧΟΛΗΣΗΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΗΣ ΠΡΟΣΤΑΣΙΑΣ 

ΠΕΤΡΟΣ ΔΟΥΚΑΣ ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθμ. 191635/06 (4) 

Έγκριση υπερωριακής απασχόλησης υπαλλήλων ΚΑΦ 
και Ε ΟΛΘ Θεσσαλονίκης. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις: 

α. Του άρθρου 16 του ν. 3205/2003 (ΦΕΚ 297/Α/2003) 
«Μισθολογικές ρυθμίσεις διατάξεις». 

β. Του άρθρου 18 του ν. 2224/1994 (ΦΕΚ 112/Α/6.7.1994) 
και του π.δ. 372/1995 (ΦΕΚ 201/Α/1995). 

γ. Του π.δ. υπ’ αριθμ. 63/22.4.2005 (ΦΕΚ 798/Α) «Κω¬ 
δικοποίηση της νομοθεσίας για την Κυβέρνηση και τα 
κυβερνητικά όργανα». 

2. Τον οικείο Κανονισμό του Κεφαλαίου Αποζημιώσεως 
Φορτ/τών και εργατών Οργανισμού Λιμένος Θεσσαλο¬ 
νίκης 

3. Το υπ’ αριθμ. 56240/8.12.2006 έγγραφο της Περιφέ¬ 
ρειας Κεντρικής Μακεδονίας - Δ-νση Αυτοδιοίκησης 
και Αποκέντρωσης. 

4. Την υπ’ αριθμ. 7/2006 γνωμοδότηση του Δ' Τμήματος 
του Νομικού Συμβουλίου του Κράτους. 

5. Το γεγονός ότι από την απόφαση αυτή προκαλείται 
δαπάνη σε βάρος του προϋπολογισμού του Κεφαλαίου 
Αποζημιώσεως Φορτ/τών και εργατών Οργανισμού Λιμέ¬ 
νος Θεσσαλονίκης ύψους 14.794,00 ευρώ ύψους για το 
οικονομικό έτος 2007. Η ανωτέρω δαπάνη θα καλυφθεί 
από τον προϋπολογισμό του (Κ.Α.Φ.) και συγκεκριμένα 
θα βαρύνει τις πιστώσεις του ΚΑΕ 0261 «Αποζημίωση 
για υπερωριακή απασχόληση», αποφασίζουμε: 

Α. Εγκρίνουμε, από 1.1.2007 έως 31.12.2007 την υπερω- 
ριακή απασχόληση, για την αντιμετώπιση υπηρεσιακών 
αναγκών (λόγω συνταξιοδότησης λιμενεργατών και χο¬ 
ρήγησης εφάπαξ αποζημιώσεων, χορήγησης δανείων 
κ.λπ.), κατά τις απογευματινές ώρες και μέχρι της 22ας 
μ.μ. πέραν από τις ώρες της υποχρεωτικής απασχόλη¬ 
σης τεσσάρων (4) τακτικών υπαλλήλων του Κεφαλαίου 
Αποζημιώσεως Φορτ/τών και εργατών Οργανισμού Λι¬ 
μένος Θεσσαλονίκης για 2.880 ώρες (μέχρι 60 ώρες το 
μήνα για κάθε υπάλληλο). 


Β. Υπεύθυνος για την παρακολούθηση και τον έλεγχο 
της υπερωριακής απασχόλησης ορίζεται ο Πρόεδρος 
της Δ/σας Διαχ. Επιτροπής./ΚΑΦ κΈ ΟΛΘ Θεσ/νίκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Φεβρουάριου 2007 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθμ. 4029 (5) 

Έγκριση σύμβασης μίσθωσης έργου στο Δήμο Ηρα¬ 
κλείου Ν. Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του ν. 2503/1997 «Διοίκηση, οργάνω¬ 
ση, στελέχωση Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

2. Τις διατάξεις του άρθρου 6 του ν. 2527/1997 «Συμ¬ 
βάσεις μίσθωσης έργου» (Φ.Ε.Κ. 206/Α/8.10.1997). 

3. Τις διατάξεις του άρθρου 15 παρ. 1 του ν. 3260/2004 
«Ρυθμίσεις του συστήματος, προσλήψεων και θεμάτων 
δημοσίας διοίκησης» (ΦΕΚ 151/Α76.8.2004). 

4. Το υπ’ αριθμ. Φ.7 ΟΔΕ ΚΕΠ/11123/8.5.2006 εγκύκλιο 
του ΥΠ.ΕΣ.Δ.Δ.Α. 

5. Το υπ’ αριθμ. Φ.7 ΟΔΕ ΚΕΠ/10307/17.5.2006 έγγραφο 
του ΥΠ.ΕΣ.Δ.Δ.Α. 

6. Το υπ’ αριθμ. ΔΟΛΚΕΠ/Φ.4/7/719/10.1.2007 έγγρα¬ 
φο της Δ/νσης Οργάνωσης και Λειτουργίας ΚΕΠ του 
ΥΠ.ΕΣ.Δ.Δ.Α. με το οποίο κατανέμονται πέντε (5) συμ¬ 
βάσεις μίσθωσης έργου, διάρκειας έως 24 μήνες, για 
την στελέχωση του ΚΕΠ Δήμου Ηρακλείου Ν. Αττικής, 
αποφασίζουμε: 

1. Εγκρίνουμε την πρόσληψη 5 ατόμων με σύμβαση 
μίσθωσης έργου και για χρονικό διάστημα (24) μηνών 
από τον Δήμο Ηρακλείου Ν. Αττικής για το Κέντρο 
Εξυπηρέτησης Πολιτών. 

2. Ως τόπος εκτέλεσης του έργου αυτού ορίζεται ο 
Δήμος Ηρακλείου Ν. Αττικής. 

Οι ανωτέρω συμβάσεις λήγουν (ανεξάρτητα από τη 
διάρκεια τους) από τη χρονική στιγμή που θα στελε¬ 
χωθεί το ΚΕΠ με μόνιμο προσωπικό. 

Σε περίπτωση αποχώρησης, παραίτησης, διακοπής 
κλπ. της σύμβασης έργου με πρωτοβουλία του συμβασι- 
ούχου δεν θα συνάπτεται νέα σύμβαση σε συνέχεια της 
προηγούμενης που διακόπηκε, χωρίς την προηγούμενη 
έγκριση της ΟΔΕ/ΚΕΠ/ΥΠΕΣΔΔΑ η οποία θα πρέπει να 
έχει ενημερωθεί από την αρμόδια υπηρεσία των Ο.Τ.Α. 
Α' και Β' βαθμού. 

Για ΚΕΠ με χρονική διάρκεια λειτουργίας μικρότερη 
των 24 μηνών, η χρηματοδότηση γίνεται από το ΠΔΕ 
ΕΠ ΚτΠ - ΣΑΕ 055/3 του ΥΠ.ΕΣ.Δ.Δ.Α. με μηνιαία αμοιβή 
συμβασιούχου 880€. Γ ια ΚΕΠ, με χρονική διάρκεια λει¬ 
τουργίας μεγαλύτερη των 24 μηνών, η χρηματοδότηση 
γίνεται από τον τακτικό προϋπολογισμό ενώ για το ύψος 
της μηνιαίας αμοιβής ισχύουν τα εξής: 

Α) Αν ο συμβασιούχος δεν έχει συμπληρώσει δια¬ 
δοχικές συμβάσεις 24 μηνών η αμοιβή αντιστοιχεί σε 
880€. 

Β) Αν ο συμβασιούχος έχει συμπληρώσει διαδοχικές 
συμβάσεις άνω των 24 μηνών η αμοιβή αντιστοιχεί σε 
1 . 000 €. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιανουάριου 2007 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

-♦- 

Αριθμ. 5608/374 (6) 

Καθιέρωση υπερωριακής εργασίας κατά το α' εξάμηνο 
του έτους 2007 για το προσωπικό της Δ/νσης Κτη¬ 
νιατρικής του Ν.Δ. Ξάνθης στα πλαίσια της αντιμε¬ 
τώπισης της γρίππης των πτηνών. 

Ο ΝΟΜΑΡΧΗΣ ΞΑΝΘΗΣ 

Έχοντας υπόψη: 

1. Το π.δ. 30/1996 «Περί κώδικα Νομαρχιακής Αυτοδι¬ 
οίκησης». 

2. Το άρθρο 16 του ν. 3205/2003 με το οποίο ρυθμίσθη- 
κε σε νέες βάσεις το θέμα της απασχόλησης πέραν του 
υποχρεωτικού ωραρίου, του προσωπικού του Δημοσίου 
ΝΠΔΔ και ΟΤΑ. 

3. Την παράγραφο 7 του άρθρου 25 του ν. 2738/1999 
που ορίζει ότι αρμόδιος για την έκδοση της απόφασης 
έγκρισης υπερωριακής απασχόλησης καθώς και απα¬ 
σχόλησης κατά τις Κυριακές και εξαιρέσιμες ημέρες ή 
τις νυκτερινές ώρες για τους υπαλλήλους των Νομαρ¬ 
χιακών Αυτοδιοικήσεων είναι ο οικείος Νομάρχης. 

4. Το υπ’ αριθμ. 68313/3975/14.12.2006 έγγραφο της 
Δ/νσης Κτηνιατρικής σχετικά με την καθιέρωση υπε- 


ρωριακής εργασίας στο προσωπικό της λόγω της 
απασχόλησης του τα απογεύματα και τις εξαιρέσιμες 
ημέρες για εκτέλεση του προγράμματος της γρίππης 
των πτηνών. 

5. Την υπ’ αριθμ. 5642/375/31.1.2007 βεβαίωση της Δ/ 
νσης Οικονομικών Υπηρεσιών με την οποία βεβαιούται 
η ύπαρξη πίστωσης στο προϋπολογισμό έτους 2007 
ποσού 8.223 ευρώ για την αντιμετώπιση της υπερωρια- 
κής απασχόλησης του προσωπικού της Δ/νσης Κτηνια¬ 
τρικής για την αντιμετώπιση της γρίππης των πτηνών, 
αποφασίζουμε: 

Εγκρίνουμε την καθιέρωση υπερωριακής απασχόλη¬ 
σης με αμοιβή σε 36 υπαλλήλους της Δ/νσης Κτηνι¬ 
ατρικής του Ν.Δ. Ξάνθης στα πλαίσια αντιμετώπισης 
της γρίππης των πτηνών για 1.800 ώρες υπερωριακής 
απασχόλησης. 

Η ανωτέρω υπερωριακή απασχόληση αφορά το α' 
εξάμηνο του έτους 2007 και θα πρέπει να έχει παρα¬ 
σχεθεί μέχρι 30.6.2007. 

Το ύψος της προκαλούμενης δαπάνης ανέρχεται στο 
ποσό των 8.233 ευρώ και θα βαρύνει τον ειδικό φορέα 
292 Δ/νσης Κτηνιατρικής. 

Η ισχύς της απόφασης αυτής αρχίζει ένα μήνα πριν 
την δημοσίευση στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 31 Ιανουάριου 2007 

Ο Νομάρχης 
ΓΕΩΡΓΙΟΣ ΠΑΥΛΙΔΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 *ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Κιΐΐρ://νννννν·0ΐ·αΓ - 6-ιπ3ίΙ: »θΙ)[ίΐ35ί6ί@θ1.ί|ί 




